Subject: SMIT tagasiside - isikut tõendavate dokumentide seaduse muutmise ja sellega seonduvalt teiste seaduste muutmise seaduse eelnõu
From: "Taavi Tamm" <[email-masked]>
To: "SiM info" <[email-masked]>, "Elen Kraavik" <[email-masked]>,Maret Saanküll <[email-masked]>
Date: Mon, 19 Jan 2026 15:44:30 +0200

Tere!

Siseministeeriumi infotehnoloogia- ja arenduskeskusele on saadetud
arvamuse andmiseks isikut tõendavate dokumentide seaduse muutmise ja
sellega seonduvalt teiste seaduste muutmise seaduse eelnõu. Täname, et
meid kaasasite ning esitame käesolevaga alljärgneva tagasiside.

*	EN rakendusaktide § 1 p 1, millega täiendatakse Automaatse
biomeetrilise isikutuvastuse süsteemi andmekogu põhimäärus 3. peatüki 1.
jagu 3. jaotisega.

Meie hinnangul mõjutab sõrmejälgede nõude eemaldamine oluliselt
isikutuvastuse kindlust. SMIT teeb ettepaneku kaugtuvastuse raames jätkata
sõrmejälgede hõivet ja võrdlust.

*	EN § 1 p 41, milles sätestatakse § 346

EN-s toodud säte märgib, et „reisidokumendi kiibil olevate isikuandmete
õigsuses peab olema võimalik veenduda“. Toome välja, et reisidokumendi
isikuandmete õigsust saab kinnitada üksnes dokumendi väljastanud riik,
PPA-l on võimalik kontrollida andmete terviklikkust ja autentsust.

*	EN § 7 ja Rakendusaktide kavand § 3

Eelnõust nähtub, et rahvastikuregistrile kaasnevad arendusvajadused. Kuna
kaardivabale eID vahendile ülemineku analüüs on alles alanud, siis ei ole
võimalik hetkel rahvastikuregistri tööde mahtu hinnata. Kui analüüsiga on
jõudnud kaugemale, siis on võimalik mõjusid paremini hinnata.

*	EN § 9, millega määratakse seaduse jõustumine

a.	Kaugtuvastuse rakenduse sertifitseerimine(PAD/IAD) kestab
hinnanguliselt 4–6 kuud, mistõttu ei ole EN § 9 punktis 1 viidatud
jõustumise tähtaeg 11. jaanuar 2027 realistlikult teostatav.  Palume
sellest lähtuvalt lükata jõustumise kuupäev edasi kuupäevale 2. märts
2027.
b.	Seoses EN § 9 puntiga 2. Palume määrata kaardivabale e-residendi
eID vahendile ülemineku kuupäevaks 01. märts 2029. Seda põhjusel, et
vastav analüüs alles algas ja meil ei ole võimalik praegu teada oleva info
põhjal täpset tööde mahtu hinnata, seega vajame rohkem puhveraega. Tööde
täpsem maht selgub sügisel 2026.s

Lugupidamisega

Taavi Tamm

jurist

Siseministeeriumi infotehnoloogia- ja arenduskeskus

 <https://www.smit.ee/>  <https://www.facebook.com/SMIT2.0/>
<https://www.instagram.com/smit.ee/>
<https://www.linkedin.com/company/smit-it-and-development-centre-estonia/m
ycompany/>